turjo4nis/wikipedia-bn-dump-20250701 huggingface dataset:
টুয়েলভ অ্যাংরি মেন (১৯৫৭-এর চলচ্চিত্র)

টুয়েলভ অ্যাংরি মেন (বাংলায় অর্থ: ১২ জন রাগান্বিত ব্যক্তি) সিডনি লুমেট পরিচালিত মার্কিন নাট্য চলচ্চিত্র যা ১৯৫৭ সালে মুক্তি পেয়েছিল। এটি রেজিনাল্ড রোজের একই নামের টেলি নাটকের চলচ্চিত্রায়ন। একটিই সেটে প্রায় সম্পূর্ণ সময় ধরে শ্বাসরুদ্ধকর নাটকিয়তা আর চিত্রায়নের জন্য চলচ্চিত্রটি বিখ্যাত।

চলচ্চিত্রটির কাহিনী আবর্তিত একজন অপরাধী সত্যিই নিজ পিতার খুনের অপরাধ করেছে কিনা তা যুক্তি সঙ্গত সন্দেহের মাধ্যমে ১২ জন জুরির চুলচিরা বিশ্লেষন। ১২ জন জুরির মাঝে ১১ জনই প্রাথমিক ভোটে অপরাধী অপরাধ করেছেন বলে রায় দেন কিন্তু একজন জুরি জানান যুক্তি সঙ্গত সন্দেহের অবকাশ হয়ত আছে, তাই তিনি আলোচনার আহ্বান জানান।

কুশীলব
 হেনরি ফন্ডা - ডেভিস
 লি জে. কব - ব্যবসায়ী
 এড বিগ্লে - গ্যারেজ মালিক
 ই. জি. মার্শাল - বিশ্লেষণধর্মী স্টক ব্রোকার
 জ্যাক ওয়ার্ডেন - বিক্রয়কর্মী ও নিউ ইয়র্ক ইয়াংকির ভক্ত
 জন ফিল্ডার - ব্যাংক কর্মকর্তা

মূল্যায়ন

পুরস্কার ও মনোনয়ন
৭ম বার্লিন চলচ্চিত্র আন্তর্জাতিক উৎসব
 বিজয়ী: স্বর্ণ ভল্লুক - সিডনি লুমেট

একাডেমি পুরস্কার

তথ্যসূত্র

বহিঃসংযোগ

 12 Angry Men: Lumet's Faces an essay by Thane Rosenbaum at the Criterion Collection

টুয়েলভ অ্যাংরি মেন
১৯৫৭-এর চলচ্চিত্র
১৯৫৭-এর পরিচালনায় অভিষেক চলচ্চিত্র
১৯৫০-এর দশকের নাট্য চলচ্চিত্র
১৯৫০-এর দশকের আইনি চলচ্চিত্র
মার্কিন চলচ্চিত্র
মার্কিন নাট্য চলচ্চিত্র
মার্কিন আইনি নাট্য চলচ্চিত্র
মার্কিন সাদাকালো চলচ্চিত্র
হত্যা সম্পর্কে চলচ্চিত্র
মৃত্যুদণ্ড সম্পর্কে চলচ্চিত্র
বৈষম্য সম্পর্কে চলচ্চিত্র
আইনজীবী সম্পর্কে চলচ্চিত্র
মার্কিন আদালতের চলচ্চিত্র
কল্পকাহিনিতে জুরি
টেলিভিশন নাটক ভিত্তিক চলচ্চিত্র
সিডনি লুমেট পরিচালিত চলচ্চিত্র
পরিচালনায় অভিষেক চলচ্চিত্র
কেনইয়ন হপকিন্স সুরারোপিত চলচ্চিত্র
ম্যানহাটনের পটভূমিতে চলচ্চিত্র
ইউনাইটেড আর্টিস্ট্‌সের চলচ্চিত্র
এদ্‌গার পুরস্কার বিজয়ী
স্বর্ণ ভল্লুক বিজয়ী
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
১৯৫০-এর দশকের ইংরেজি ভাষার চলচ্চিত্র
১৯৫০-এর দশকের মার্কিন চলচ্চিত্র
দাগিলেজ গাছআঁচড়া

দাগিলেজ গাছআঁচড়া (বৈজ্ঞানিক নাম: Certhia himalayana) বা বাঁকাঠোঁট কীটকুড়ানী Certhiidae (সের্থিডি) গোত্র বা পরিবারের অন্তর্গত Certhia (সের্থিয়া) গণের অন্তর্গত এক প্রজাতির ছোট বৃক্ষচর পাখি। দাগিলেজ গাছআঁচড়ার বৈজ্ঞানিক নামের অর্থ হিমালয়ের বৃক্ষচারী (গ্রিক: kerthios = ছোট বৃক্ষচর পাখি; himalayana = হিমালয়ের)। পাখিটি দক্ষিণ, মধ্য ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে প্রায় ৬ লক্ষ ৯১ হাজার বর্গ কিলোমিটার এলাকা জুড়ে এরা বিস্তৃত। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

বিস্তৃতি ও উপপ্রজাতি 

দাগিলেজ গাছআঁচড়া বিশ শতকে চট্টগ্রাম বিভাগে পাওয়া গিয়েছিল বলে একটি তথ্য রয়েছে। এছাড়া ভারত, পাকিস্তান, নেপাল, আফগানিস্তান, মায়ানমার, কাজাখস্তান, কিরগিজিস্তান, উজবেকিস্তান, চীন, তাজিকিস্তান ও তুর্কমেনিস্তান এদের মূল আবাস। এ প্রজাতিটির মোট চারটি উপপ্রজাতির সন্ধান পাওয়া গেছে। এরা হল:

 C. h. taeniura (Severtsov, 1873) - পূর্ব উজবেকিস্তান, পশ্চিম কিরগিজিস্তান, দক্ষিণ-পূর্ব তুর্কমেনিস্তান, পশ্চিম তাজিকিস্তান ও উত্তর আফগানিস্তানের পাহাড়ী অঞ্চল।
 C. h. himalayana (Vigors, 1832) - পূর্ব আফগানিস্তান, উত্তর পাকিস্তান ও পূর্বে হিমালয় থেকে পশ্চিমে নেপাল পর্যন্ত বিস্তৃত। সম্ভবত বাংলাদেশেও আছে।
 C. h. yunnanensis (Sharpe, 1902) - দক্ষিণ চীন ও উত্তর মায়ানমার।
 C. h. ripponi (Kinnear, 1929) - দক্ষিণ-পশ্চিম মায়ানমার।

তথ্যসূত্র

বহিঃসংযোগ 
 Oriental Bird Club , দাগিলেজ গাছআঁচড়ার আরও চিত্র।

এশিয়ার পাখি
মধ্য এশিয়ার পাখি
বাংলাদেশের পাখি
ভারতের পাখি
পাকিস্তানের পাখি
নেপালের পাখি
চীনের পাখি
কিরগিজস্তানের পাখি
উজবেকিস্তানের পাখি
আফগানিস্তানের পাখি
তাজিকিস্তানের পাখি
তুর্কমেনিস্তানের পাখি
কাজাখস্তানের পাখি
সের্থিয়া
১৮৩২-এ বর্ণিত পাখি
উত্তর ভারতের পাখি
মিয়ানমারের পাখি
ওয়ালেস রেখা

ওয়ালেস রেখা ইন্দোনেশিয়ার মাঝ বরাবর একটি অদৃশ্য সীমারেখা। এ সীমারেখাটি দুটি সম্পূর্ণ আলাদা প্রাণীভৌগোলিক অঞ্চলকে পৃথক করেছে। ১৮৬০ সালে ব্রিটিশ প্রকৃতি বিজ্ঞানী আলফ্রেড রাসেল ওয়ালেস সর্বপ্রথম এ রেখার ধারণা দেন। আর রেখাটিকে ১৮৬৪ সালে ওয়ালেস রেখা হিসেবে সর্বপ্রথম উল্লেখ করেন টমাস হেনরি হাক্সলি। রেখাটির মাধ্যমে প্রাণীভূগোলের ভিত্তিতে এশিয়া ও অস্ট্রেলিয়াকে তিনি এশিয়া ও ওয়ালেসিয়া নামে দু'টি পৃথক ভাগে বিভক্ত করেন। এ রেখার পশ্চিমাংশের প্রাণীগুলো এশীয় প্রাণীদের সাথে ঘনিষ্ঠভাবে সম্পর্কযুক্ত আর পূর্বাংশের প্রাণীগুলো এশীয় ও অস্ট্রেলীয় প্রাণীদের একটি মিশ্র রূপ। আলফ্রেড রাসেল ওয়ালেস ঊনবিংশ শতাব্দীতে তার পূর্ব ভারতীয় দ্বীপপুঞ্জ ভ্রমণকালে এই স্পষ্ট বিভাজনটি বুঝতে পারেন, সেকারণে তার নামেই রেখাটির নামকরণ করা হয়।

ওয়ালেস রেখাটি ভারত মহাসাগরের লম্বক প্রণালীর (বালি ও লম্বক দ্বীপের মধ্যবর্তী প্রণালী) মধ্যে দিয়ে উত্তরে মাকাসার প্রণালীর (বোর্নিও ও সেলিবিসের মাঝের প্রণালী) মধ্যে দিয়ে অগ্রসর হয়ে পূর্বে বাঁক নিয়ে ফিলিপাইন সাগরের মিন্দানাও দ্বীপের দক্ষিণ দিয়ে চলে গেছে। বালি আর লম্বক দ্বীপের মধ্যবর্তী দূরত্ব খুবই কম, প্রায় ২২ মাইল (৩৫ কিলোমিটার)। কয়েক প্রজাতির বাদুড়, ইঁদুরজাতীয় প্রাণী আর কাঁকড়াভোজী বানর ছাড়া এই দুই দ্বীপের স্তন্যপায়ী প্রাণীদের মধ্যে কোন মিল লক্ষ করা যায় না। পাখিরা এই রেখার উপর দিয়ে চলাফেরা করলেও তারা সাধারণত এক দ্বীপ থেকে অন্য দ্বীপে যায় না; একটি নির্দিষ্ট সীমারেখা মেনে চলে এবং এ সীমারেখা প্রায় স্থায়ী। দ্বীপ দুইটির মধ্যে দূরত্ব কম হলেও তাদের জীবসম্ভার সম্পূর্ণ ভিন্ন। ওয়ালেস রেখার দুই পাশে প্রাণীদের মধ্যে বিভিন্নতা দেখা গেলেও উদ্ভিদসমূহের মধ্যে কোন বিভিন্নতা লক্ষ করা যায় না।

তথ্যসূত্র

বহিঃসংযোগ 
 Too Many Lines; The Limits of the Oriental and Australian Zoogeographic Regions George Gaylord Simpson, Proceedings of the American Philosophical Society, Vol. 121, No. 2 (Apr. 29, 1977), pp. 107–120
 Wallacea Research Group
 Map of Wallace's, Weber's and Lydekker's lines

জীবভূবিদ্যা
ইন্দোনেশিয়ার বাস্তু অঞ্চল
ইন্দোনেশিয়ার প্রাকৃতিক ইতিহাস
ইন্দোমালায়া ইকোজোন বোটা
অস্ট্রালেশিয়ান ইকোজোন বোটা
-
সেলেবেস সাগর
জীবভূগোল
রামানুজনের জাদু বর্গ

একটি n×n মেট্রিক্স যার উপাদানগুলো অঋণাত্মক পূর্ণসংখ্যা, যাদের সারি, স্তম্ভ এবং কর্ণ বরাবর সংখাগুলোর সমষ্টি একটি নির্ধারিত পূর্ণসংখ্যা। যেমন: 3×3 আকারের একটি যাদুবর্গ,

এ যাদুবর্গের যাদু সমষ্টি . এখানে, . আবার
গণিতবিদ শ্রীনিবাস রামানুজন এ সম্পর্কিত একটি সুত্র প্রদান করেন।

যাদুবর্গ সম্পর্কিত রামানুজনের সূত্র: 
গণিতবিদ শ্রীনিবাস রামানুজন 3×3 যাদুবর্গের জন্য একটি সুত্র অবিষ্কার করেন। এ সুত্র অনুযায়ী যেকোনো 3×3 যাদুবর্গকে নিম্নলিখিত ফরম্যাটে লেখা যায়,

যেখানে,  সমান্তর ধারাভূক্ত পদ এবং  অপর একটি সমান্তর ধারাভূক্ত পদ। যেমন:

এখানে ()=() এবং ()=()

রামানুজনের যাদুবর্গ 
রামানুজনের যাদুবর্গ হল,

যেখানে,  একই অনুপাত বজায় রাখবে। এখানে দেখা যাচ্ছে, প্রত্যেক  এমন একটি যাদুবর্গ (magic square) উৎপন্ন করে যাদের যাদুসমষ্টি (magic sum) হবে

তথ্যসূত্র 

সংখ্যাতত্ত্ব
হলুদ চিতা

হলুদ চিতা (বৈজ্ঞানিক নাম:Phalanta phalantha phalantha) Nymphalidae পরিবারভুক্ত গাঢ় হলুদ ও কালো রঙের প্রজাপতি। এই প্রজাপতির ডানার রং ও কারুকাজ চিতাবাঘের দেহের মতো বলে এদের চিতাবাঘ বা চিতাও বলে।

আকার 
প্রসারিত অবস্থায় হলুদ চিতার ডানার আকার ৫০-৬০মিলি মিটার দৈর্ঘ্যের হয়।

উপপ্রজাতি 
প্রজাপতিটির উপপ্রজাতি সাব-সাহারান আফ্রিকা এবং দক্ষিণ এশিয়ায় (বাংলাদেশ, শ্রীলঙ্কা ও মিয়ানমারসহ) পাওয়া যায়।
Phalanta phalantha phalantha
Phalanta phalantha luzonica Fruhstofer (Philippines)
Phalanta phalantha columbina (Cramer)  (southern China, Hainan and possibly Taiwan)
Phalanta phalantha araca (Waterhouse & Lyell, 1914) (Darwin)
Phalanta phalantha aethiopica (Rothschild & Jordan, 1903) (Madagascar, Seychelles, Aldabra, Comoro, Tropical Africa)
Phalanta phalantha granti (Rothschild & Jordan, 1903) (Socotra Island)

বিস্তার 
সাধারণত এই জাতীয় প্রজাপতিটি একটু খোলামেলা অঞ্চলে দেখা পাওয়া যায়। ভারতের সর্বত্র, নেপাল, শ্রীলঙ্কা, বালুচিস্তান, মায়ানমার, মালয়েশিয়া, ফিলিপিনস থেকে জাপান এবং আফ্রিকাতে এদের দেখা মেলে।

আচরণ 
এই প্রজাপতিগুলিকে রৌদ্রের মধ্যে ছোট ছোট ঝোপেঝাড়ে অথবা অনেকসময় উঁচু গাছের মাথায় আঁকাবাঁকা পথ ধরে উড়াউড়ি করতে দেখা যায়। এরা দ্রুতবেগে উড়তে থাকে তবে যখন বসে থাকে তখন দ্রুতবেগে ডানাদুটি উপর এবং নীচ করতে থাকে। এই ডানার উপর নীচ করার গতি মন্থর হয়, যখন এরা এদের পছন্দের ফুলে বসে মধু পান করে।

বৈশিষ্ট্য

ডিম 
হলুদ চিতার ডিম উজ্জ্বল হলুদ বর্ণের এবং গম্বুজাকার হয়। এরা পত্রমুকুলে বা পাতার নিচের পিঠে ডিম পাড়ে।

শূককীট 
শূককীটগুলি লম্বাটে এবং কালচে বাদামি বা কালো রঙের হয়। ত্বকে একটা তৈলাক্ত ভাব থাকে এবং গোটা শরীরে কাঁটা কাঁটা থাকে।

আহার্য উদ্ভিদ 
এই শূককীট বৈঁচি Flacourtia indica,ও Flacourtia এবং তাদের সমগোত্রীয় কিছু Flacourtia montana, Xylosma গোত্রের Xylosma longifolium গাছের পাতার রসালো অংশ আহার করে।

মূককীট 
মূককীটের রঙ খয়েরি হয়। এদের উদর ও বক্ষে এবং পিঠের দিকে এক্সার গোল চ্যাপ্টা ফলক দেখা যায়।

জীবনচক্র

চিত্রশালা

তথ্যসূত্র

বহিঃসংযোগ 

পশ্চিমবঙ্গে প্রাপ্ত নিমফ্যালিডি গোত্রের প্রজাপতি
ভারতের প্রজাপতি
১৭৭৩-এ বর্ণিত প্রজাপতি
এশিয়ার প্রজাপতি
সিঙ্গাপুরের প্রজাপতি
বাংলা রাঙাচ্যাগা

বাংলা রাঙাচ্যাগা (বৈজ্ঞানিক নাম: Rostratula benghalensis) বা রঙ্গিলা চ্যাগা Rostratulidae (রস্ট্রাটুলিডি) গোত্র বা পরিবারের অন্তর্গত Rostratula (রস্ট্রাটুলা) গণের অন্তর্গত এক প্রজাতির পানিকাটা পাখি। বাংলা রাঙাচ্যাগার বৈজ্ঞানিক নামের অর্থ বাংলার বৃহচ্চঞ্চু (গ্রিক: লাতিন: rostratus = বৃহচ্চঞ্চু, benghalensis = বাংলার)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ২ কোটি ৩৪ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। বিশ্বে পূর্ণবয়স্ক রাঙাচ্যাগার সংখ্যা অনুমানিক ৩১,০০০-১০,০০,০০০টি।

পূর্বে এ প্রজাতির অস্ট্রেলীয় সদস্যগুলোকে একই প্রজাতিভূক্ত মনে করা হত। বিভিন্ন শারীরবৃত্তিক বৈশিষ্ট্য ও পার্থক্যের ভিত্তিতে ২০০৮ সালে এ সদস্যদের Rostratula australis বা অস্ট্রেলীয় রাঙাচ্যাগা নামে নতুন আরেকটি প্রজাতির মর্যাদা দেওয়া হয়েছে।

বিবরণ

আচরণ ও খাদ্যাভ্যাস

প্রজনন

প্রতিরক্ষা

তথ্যসূত্র 

রস্ট্রাটুলা
এশিয়ার পাখি
আফ্রিকার পাখি
বাংলাদেশের পাখি
ভারতের পাখি
১৭৫৮-এ বর্ণিত পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
কার্ল লিনিয়াস কর্তৃক নামকরণকৃত ট্যাক্সা
জামুই জেলা

জামুই জেলা হল ভারতের বিহার রাজ্যের ৩৮টি জেলার অন্যতম। ১৯৯১ সালের ২১ ফেব্রুয়ারি মুঙ্গের জেলা ভেঙে এই জেলা গঠিত হয়। এই জেলাটি বর্তমানে মাওবাদী-উপদ্রুত জেলা।

জামুই জেলার আয়তন ; যা ইন্দোনেশিয়ার ইয়ামদেনা দ্বীপের সমান। ২০০৬ সালে ভারত সরকারের পঞ্চায়েতি রাজ মন্ত্রক দেশের যে ২৫০টি জেলাকে সর্বাধিক অনগ্রসর ঘোষণা করে, জামুই জেলা তার মধ্যে একটি। এই জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে।

জনপরিসংখ্যান 
২০১১ সালের জনগণনা অনুসারে, জামুই জেলার জনসংখ্যা ১,৭৫৬,০৭৮; যা গাম্বিয়া রাষ্ট্র বা মার্কিন যুক্তরাষ্ট্রের নেব্রাস্কা রাজ্যের সমান। জনসংখ্যার হিসেবে, ভারতে এই জেলার স্থান ২৭৩তম। জেলার জনঘনত্ব  , দশকীয় বৃদ্ধির হার ২০০১-১১ দশকে ২৫.৫৪%, লিঙ্গানুপাতের হার প্রতি ১০০০ পুরুষে ৯২১ জন নারী, সাক্ষরতার হার ৬২.১৬%.

পরিবহণ 
জামুই রেল স্টেশন হল পূর্ব মধ্য রেলের দানাপুর বিভাগের একটি গুরুত্বপূর্ণ স্টেশন। এই লাইনটি হাওড়া-দিল্লি মেন লাইনের মুঘলসরাই-পাটনা রুটের মাধ্যমে ভারতের মহানগরগুলির সঙ্গে যুক্ত। গ্র্যান্ড ট্রাঙ্ক রোড এই লাইন বরাবর প্রসারিত।

প্রাণী ও উদ্ভিদ 
১৯৮৭ সালে জামুই জেলায় নাগি দাম বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন । ওই বছরই নাকতি দাম বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন ।

পাদটীকা

বহিঃসংযোগ 

 Jamui Information Portal

বিহারের জেলা
জামুই জেলা
১৯৯১-এ বিহারে প্রতিষ্ঠিত
লাইফহাউস (ব্যান্ড)

লাইফহাউস একটি মার্কিন গানের ব্যান্ড। এক যুগেরও বেশি সময় ধরে ব্যান্ডটি বিভিন্ন গান গেয়ে জনপ্রিয়তা ধরে রেখেছে।

ইতিহাস 
১৯৯৬ সালে যুক্তরাষ্ট্রের লস অ্যাঞ্জেলেসে জেসন ওয়েড, তার প্রতিবেশী বেইজিস্ট সার্জিও অ্যান্ড্রেভ ও জন ডিফ পামার মিলে ব্লিস নামের একটা গানের দল গঠন করেন। এই ব্লিস পরবর্তী সময়ে লাইফহাউসে রূপান্তরিত হয়। ব্লিসে থাকাকালে তারা স্থানীয় অনেক স্কুল-কলেজে গান পরিবেশন করেন। পরবর্তী সময়ে কলিন হেইডেন ও অ্যারন লর্ড তাদের সঙ্গে যুক্ত হন।

অতি দ্রুত রন এনিয়েলো নামের এক প্রযোজকের কানে ব্লিস ব্যান্ডের নাম যায়। তিনি তাদের জুড কোলের সঙ্গে পরিচয় করিয়ে দেন যিনি আবার ব্যান্ডটিকে পরিচয় করান ড্রিমওয়ার্কস রেকর্ডসের সঙ্গে। তাদের অর্থায়নে ১৯৯৮ সালে ব্লিসের প্রথম ডেমো গান করা হয়। এর মধ্যে কিছু রেকর্ড মিলিয়ে পরবর্তী সময়ে ডিফস লাকি ডে ইপি বের করা হয়। পরে ব্লিসের কনসার্টেই মূলত ইপি বিক্রি হয়ে যায়।

লাইফহাউস 
২০০৩ সালে ব্লিস তাদের নাম পরিবর্তন করে ‘লাইফহাউস’ রাখে। লাইফহাউস নামটি বেছে নেওয়ার কারণ হিসেবে ব্যান্ডের সদস্যরা বলেন, তারা একসঙ্গে গান বা ব্যক্তিগতভাবে গান করেন নিজেদের জীবন অথবা অন্য কারও জীবন নিয়ে কথা বলতে। এ কারণেই জীবনের গান নিয়ে তারা নিজেদের লাইফহাউস বলে ঘোষণা করেন। লাইফহাউস ২০০১ সালে অত্যন্ত জনপ্রিয় গান ‘হ্যাঙ্গিং বাই অ্যা মোমেন্ট’ বের করে, যা সে সময় বিলবোর্ডের শীর্ষ ১০০ গানের মধ্যে দ্বিতীয় স্থান দখল করে। এখন পর্যন্ত তাদের অ্যালবাম পাঁচ মিলিয়নের বেশি বিক্রি হয়।

বর্তমান সদস্যরা 
 জেসন ওয়েড—লিড ভোকাল, রিদম গিটার (১৯৯৯ থেকে বর্তমান)
 রিক উলস্তেনহুম—ড্রামস পারকাশন (২০০০ থেকে বর্তমান)
 ব্রাইস সোডারবার্গ—বেইজ গিটার (২০০৪ থেকে বর্তমান)
 বেন ক্যারি—লিড গিটার (২০০৯ থেকে বর্তমান)

অ্যালবাম 
 ডিফস লাকি ডে (ব্লিস নামে)-১৯৯৯
 নো নেম কেস-২০০০
 স্টানলি ক্লাইম্বফল-২০০২
 লাইফহাউস-২০০৫
 হু উই আর-২০০৭
 স্মোক অ্যান্ড মিরর-২০১০
 আলমেরিয়া-২০১২

তথ্যসূত্র

বহিঃসংযোগ 

 
 

মিউজিকাল কোরটেটস
লস অ্যাঞ্জেলেসের সঙ্গীত দল
আমেরিকান পোস্ট-গ্রানজ মিউজিকাল গ্রুপ
১৯৯৯-তে প্রতিষ্ঠিত মিউজিকাল গ্রুপ
ড্রিমওয়ার্কস রেকর্ডসের শিল্পী
সাঙ্গীতিক কুয়োটেট
মার্কিন সঙ্গীত ত্রয়ী
গেফেন রেকর্ডসের শিল্পী
ইন্টারস্কোপ রেকর্ডসের শিল্পী
ফল আউট বয় (ব্যান্ড)

ফল আউট বয় একটি মার্কিন গানের ব্যান্ড। অত্যন্ত জনপ্রিয় রক গানের এই দল গান গেয়ে তাদের জনপ্রিয়তা ধরে রেখেছে।

ইতিহাস 
২০০১ সালে আমেরিকায় ফল আউট বয়ের জন্ম হয়। পিট ওয়েন্টজ ও জো ট্রোমান ছিলেন দলটির দুই প্রতিষ্ঠাতা সদস্য। তারা আগেও বেশ কিছু হার্ডকোর পাঙ্ক দলে বাজিয়েছেন। পরবর্তী সময়ে ট্রোমান একটি স্থানীয় বইয়ের দোকানে প্যাট্রিক স্টাম্পের সঙ্গে পরিচিত হন। স্টাম্প তাঁদের সঙ্গে ড্রামস বাজানোর আগ্রহ প্রকাশ করেন। তবে পরবর্তী সময়ে স্টাম্পের অসাধারণ গানের গলা শুনে তাঁকে আর ড্রামার হিসেবে না নিয়ে ভোকাল হিসেবেই নেওয়া হয়। ড্রামার হিসেবে প্রথমে বেন রোজ যোগ দেন। তিনি কিছুদিন পর দল ত্যাগ করেন। তার স্থলে অ্যান্ডি হার্লি যোগ দেন। এই চারজন এখন পর্যন্ত একসঙ্গে আছেন।

ফল আউট বয় 
দলটি তাদের প্রথম দুটি কনসার্ট করে কোনো নাম ছাড়াই। দ্বিতীয় কনসার্টের শেষে তারা দর্শকদের কাছ থেকে তাদের দলের নাম কী হতে পারে, তা জানতে চায়। তখন দর্শকদের মধ্য থেকে একজন ‘ফল আউট বয়’ নামটি প্রস্তাব করেন। ফল আউট বয় হলো ‘দ্য সিম্পসন্স’ নামক অ্যানিমেশন সিরিজের একটি চরিত্রের নাম। ২০০২ সালে দলটি তাদের প্রথম ডেমো নিজেরাই বের করে। একই বছর ২৮ মে তারা প্রজেক্ট রকেট নামক আরেক দলের সঙ্গে যৌথ ইপি বের করে। আপরাইজিং রেকর্ডস থেকে তা বের হয়।

সাফল্য 
ফল আউট বয় তাদের সাফল্য দেখা শুরু করে ২০০৫ সালের অ্যালবাম ফ্রম আন্ডার দ্য কর্ক ট্রি বের হওয়ার পর থেকে। এটা ছিল তাদের দ্বিতীয় অ্যালবাম। ২০০৩ সালে বের হওয়া তাদের প্রথম অ্যালবাম টেক দিস টু ইয়োর গ্রেভ-এর পরবর্তী অংশ হিসেবে দ্বিতীয় অ্যালবামটি বের হয়েছিল। দ্বিতীয় অ্যালবামটি অনেক পুরস্কার জয় করে ডাবল প্লাটিনাম হিসেবে স্বীকৃত হয়। শুধু আমেরিকাতেই ওই অ্যালবাম ২ দশমিক ৭ মিলিয়ন কপির বেশি বিক্রি হয়েছিল। এর পর থেকে দলটিকে আর পেছনে ফিরে তাকাতে হয়নি। একে একে পাঁচটি সফল অ্যালবাম বের করে তারা শ্রোতাদের মনে স্থায়ী আসন করে নেয়; যদিও তাদের কার্যক্রম ২০১০-১২ পর্যন্ত স্থগিত ছিল, তারা ২০১৩ সালে নতুন অ্যালবাম নিয়ে প্রত্যাবর্তন করেছে।

সদস্যরা 
 প্যাট্রিক স্টাম্প—লিড ভোকালস (২০০১-বর্তমান), গিটারস (২০০৩-বর্তমান)
 পিট ওয়েন্টজ—বেজ, ব্যাকিং ভোকালস (২০০১-বর্তমান)
 জো ট্রোমান—গিটার, ব্যাকিং ভোকালস (২০০১-বর্তমান)
 অ্যান্ডি হার্লি—ড্রামস, পারকাশন (২০০৩-বর্তমান)

অ্যালবাম 
 টেক দিস টু ইয়োর গ্রেভ (২০০৩)
 ফ্রম আন্ডার দ্য কর্ক ট্রি (২০০৫)
 ইনফিনিটি অন হাই (২০০৭)
 ফোলি আ ডুক্স (২০০৮)
 সেভ রক অ্যান্ড রোল (২০১৩)

তথ্যসূত্র

বহিঃসংযোগ 

 অফিসিয়াল ওয়েবসাইট
 Patrick Stump official website

ফল আউট বয়
শিকাগো, ইলিনয় থেকে মিউজিকাল গ্রুপ
আমেরিকান পপ পাঙ্ক মিউজিকাল গ্রুপ
আমেরিকান পপ রক মিউজিক গ্রুপ
১৯৯৯-তে প্রতিষ্ঠিত মিউজিকাল গ্রুপ
২০০১-তে ইলিনয়ে প্রতিষ্ঠান
মিউজিকাল কোরটেটস
২০১৩-এ পুনঃপ্রতিষ্ঠিত সঙ্গীত দল
সাঙ্গীতিক কুয়োটেট
ক্লিন্ট ম্যাককে

ক্লিনটন জেমস "ক্লিন্ট" ম্যাককে (; জন্ম: ২২ ফেব্রুয়ারি, ১৯৮৩) ভিক্টোরিয়া প্রদেশে জন্মগ্রহণকারী অস্ট্রেলিয়ার ক্রিকেটার। বর্তমানে তিনি অস্ট্রেলিয়া জাতীয় ক্রিকেট দলের পক্ষ হয়ে একদিনের আন্তর্জাতিক এবং টেস্ট ক্রিকেট পর্যায়ে খেলছেন। দলে তিনি মূলতঃ ডানহাতি ফাস্ট-মিডিয়াম বোলারের ভূমিকায় অবতীর্ণ হন। ঘরোয়া প্রথম-শ্রেণীর ক্রিকেটে ভিক্টোরিয়ান বুশর‌্যাঞ্জার্স দলে খেলে থাকেন ক্লিন্ট ম্যাককে।

খেলোয়াড়ী জীবন 
নভেম্বর, ২০০৬ সালে ভিক্টোরিয়ার পক্ষে অভিষেক ঘটে। ভিক্টোরিয়া দ্বিতীয় একাদশের পক্ষে ৬/৩৪ লাভ করায় একদিনের দলে খেলার সুযোগ পান। এমসিজিতে তাসমানিয়ার বিপক্ষে প্রথম খেলেন।

অস্ট্রেলিয়ার প্রধান বোলারদের আঘাতজনিত অনুপস্থিতির কারণে ৫ নভেম্বর, ২০০৯ তারিখে ভারতের বিপক্ষে একদিনের আন্তর্জাতিক ক্রিকেটে অভিষেক ঘটে তার। মেলবোর্ন ক্রিকেট গ্রাউন্ডে ৫ ফেব্রুয়ারি, ২০১২ তারিখে অনুষ্ঠিত খেলায় ২০ রানের বিনিময়ে ৪ উইকেট নিয়ে ভারতের বিরুদ্ধে ৬৫ রানে বিজয়ী হতে দলকে সহায়তা করেন। এছাড়াও, ২০১২ সালের কমনওয়েলথ ব্যাংক ত্রি-দেশীয় সিরিজে অস্ট্রেলিয়ার শিরোপা জয়েও তার ভূমিকা অপরিসীম ছিল। অ্যাডিলেড ওভালে অনুষ্ঠিত খেলায় শ্রীলঙ্কার ৫জন খেলোয়াড়কে আউট করেন ম্যাককে।

ডিসেম্বর, ২০০৯ তারিখে পার্থে অনুষ্ঠিত টেস্টে ওয়েস্ট ইন্ডিজের বিরুদ্ধে অভিষিক্ত হন। ২১ মে, ২০১০ তারিখে ইয়র্কশায়ার দলের দ্বিতীয় বিদেশী খেলোয়াড় হিসেবে দক্ষিণ আফ্রিকার হার্শেল গিবসের সাথে তিনিও অংশীদার হন। ৯ জানুয়ারি, ২০১১ তারিখে আইপিএলে মুম্বাই ইন্ডিয়ান্স দলে $১১০,০০০ মার্কিন ডলারের বিনিময়ে বিক্রিত হন।

সাফল্যগাঁথা 
১৪ সেপ্টেম্বর, ২০১৩ তারিখে ইংল্যান্ড সফরে কার্ডিফের সলেক স্টেডিয়ামে অনুষ্ঠিত ৪র্থ একদিনের আন্তর্জাতিকে স্বাগতিক ইংল্যান্ডের ইনিংসের প্রথম তিন ব্যাটসম্যান কেভিন পিটারসন, জোনাথন ট্রট এবং জো রুটকে আউট করে হ্যাট্রিক করেন।

তথ্যসূত্র

আরও দেখুন 
 জর্জ বেইলি
 সিডনি থান্ডার
 আইসিসি প্লেয়ার র‌্যাঙ্কিং
 অস্ট্রেলিয়া জাতীয় ক্রিকেট দল
 ২০১৩ অস্ট্রেলিয়া ক্রিকেট দলের ইংল্যান্ড সফর
 ২০১৩ আইসিসি চ্যাম্পিয়ন্স ট্রফি দলের তালিকা
 একদিনের আন্তর্জাতিক ক্রিকেটে হ্যাট্রিকের তালিকা

বহিঃসংযোগ 

১৯৮৩-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
অস্ট্রেলিয়ার টুয়েন্টি২০ আন্তর্জাতিক ক্রিকেটার
ইয়র্কশায়ারের ক্রিকেটার
একদিনের আন্তর্জাতিকে হ্যাট্রিক লাভকারী
ভিক্টোরিয়ার ক্রিকেটার
মেলবোর্ন থেকে আগত ক্রিকেটার
মেলবোর্ন স্টার্সের ক্রিকেটার
মুম্বই ইন্ডিয়ান্সের ক্রিকেটার
লিচেস্টারশায়ারের ক্রিকেটার
সিডনি থান্ডারের ক্রিকেটার
২১শ শতাব্দীর অস্ট্রেলীয় পুরুষ ক্রীড়াবিদ
ক্রিস মরিস

ক্রিস্টোফার হেনরি মরিস (; জন্ম: ৩০ এপ্রিল, ১৯৮৭) ট্রান্সভাল প্রদেশে জন্মগ্রহণকারী দক্ষিণ আফ্রিকার আন্তর্জাতিক ক্রিকেটার। দক্ষিণ আফ্রিকা দলে তিনি মূলত ডানহাতি ফাস্ট-মিডিয়াম বোলারের ভূমিকায় অবতীর্ণ হয়েছেন। এছাড়াও তিনি নিচের সারির ব্যাটসম্যানরূপে দলে গুরুত্বপূর্ণ অবদান রাখেন যার স্ট্রাইক রেট ১৭৫-এরও বেশি। প্রথম-শ্রেণীর ক্রিকেট ও লিস্ট এ ক্রিকেটে হাইভেল্ড লায়ন্স দলের হয়ে খেলেন। এছাড়াও, ইন্ডিয়ান প্রিমিয়ার লিগে রাজস্থান রয়্যালসের প্রতিনিধিত্ব করছেন ক্রিস মরিস।

খেলোয়াড়ী জীবন 
২১ ডিসেম্বর, ২০১২ তারিখে নিউজিল্যান্ড দলের বিপক্ষে টুয়েন্টি২০ আন্তর্জাতিকে অভিষেক ঘটে মরিসের। ১৯ রানের বিনিময়ে ২ উইকেট নেয়ার পর আঘাতজনিত কারণে মাঠ ত্যাগ করতে বাধ্য হন তিনি।
পাকিস্তানের বিরুদ্ধে অনুষ্ঠিত ২০১৩ সালের আইসিসি চ্যাম্পিয়ন্স ট্রফি প্রতিযোগিতার মাধ্যমে ১০ জুন তারিখে একদিনের আন্তর্জাতিক ক্রিকেট খেলায় অভিষেক হয় তার।

ঘরোয়া ক্রিকেট 
২০১৩ সালের ইন্ডিয়ান প্রিমিয়ার লিগের নিলামে $৬২৫,০০০ ডলারের বিনিময়ে চেন্নাই সুপার কিংস দলে অন্তর্ভুক্ত হন। ২০১৪ সালে হাঁটুর গোড়ালীতে অস্ত্রোপচার করেন। সুস্থ হবার পর ২০১৪-১৫ মৌসুমে জোহানেসবার্গের লায়ন্স দলের সাথে খেলতে নামেন। ২০১৫ সালের আইপিএল নিলামে রাজস্থান রয়্যালস কর্তৃপক্ষ তাকে দলে অন্তর্ভুক্ত করেন। ১০ এপ্রিল, ২০১৫ তারিখে কিংস ইলাভেন পাঞ্জাবের বিপক্ষে তার অভিষেক হয়।

তথ্যসূত্র

আরও দেখুন 
 ফাফ দু প্লেসিস
 ২০১৩ আইসিসি চ্যাম্পিয়ন্স ট্রফি
 দক্ষিণ আফ্রিকা জাতীয় ক্রিকেট দল

বহিঃসংযোগ 
 

দক্ষিণ আফ্রিকান ক্রিকেটার
১৯৮৭-এ জন্ম
জীবিত ব্যক্তি
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
চেন্নাই সুপার কিংসের ক্রিকেটার
রাজস্থান রয়্যালসের ক্রিকেটার
দিল্লি ক্যাপিটালসের ক্রিকেটার
টাইটান্সের ক্রিকেটার
নর্থ ওয়েস্টের ক্রিকেটার
লায়ন্সের ক্রিকেটার
দক্ষিণ আফ্রিকার টেস্ট ক্রিকেটার
প্রিটোরিয়া থেকে আগত ক্রিকেটার‎
ব্রিটিশ বংশোদ্ভূত দক্ষিণ আফ্রিকান ব্যক্তি
২০১৯ ক্রিকেট বিশ্বকাপের ক্রিকেটার
সারের ক্রিকেটার
হ্যাম্পশায়ারের ক্রিকেটার
সিডনি থান্ডারের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
এশীয় তালবাতাসি

এশীয় তালবাতাসি (বৈজ্ঞানিক নাম: Cyphiurus Balasiensis) বাতাসি প্রজাতির পাখি। তালগাছের জীবনের কারণে, প্রচলিত নাম ‘তালবাতাসি’। ‘আদম পাখি’ বা ‘আদম সুরত’ নামেও অনেক জায়গায় পরিচিত। এরা শহরের কেন্দ্রস্থলে তালজাতীয় গাছের পাতার ভেতরে থাকে ও বাসা করে। মাটিতে নামতে পারে না ও বসতে পারে না, তাই বাসার উপকরণ সংগ্রহ করে উড়ে উড়ে।

বাসা 
বাতাসিদের জীবন মূলত তালগাছকেন্দ্রিক। তালগাছের ঝুলন্ত পাতার ভেতরে বাসা করে। বাসাটা দেখতে হয় অনেকটা কোন্ আইসক্রিমের আকৃতির বা অতি সরু লম্বাটে চায়ের কাপের মত যার তলার দিকটা চাপা। বাসার বাইরের দিকে এরা নিজেদের শরীরের পালক বা কুড়িয়ে আনা অন্য কোনো পাখি বা মুরগির ফুলপালক নিজেদের মুখের আঠালো লালা দিয়েসেঁটে দেয়। বাসা লম্বায় নয় সেন্টিমিটার, ওজন চার থেকে সাত গ্রাম। গভীরতা চার-পাঁচ সেন্টিমিটার। গড় বেড় ১২ সেন্টিমিটার।

স্বভাব 
এরা দিনের প্রায় পুরো সময়টাই উড়ে উড়ে আনন্দ করে এবং খেলায় মাতে। খুবই আমুদে পাখি এরা। সব সময়ই গান গেয়ে চলে। আকাশে এরা দলবদ্ধভাবে নানা রকম খেলায় মাতে।

আকার 
মেয়ে ও পুরুষ পাখি দেখতে একই রকম। এক নজরে ঘোলাটে বাদামি পাখি। ঠিক ডানার উপরিভাগ ঘন বাদামি। গলা-বুক-পেট ও ডানার তলা চকচকে বাদামি। চ্যাপ্টা ধরনের ছোট মাথা। ঠোঁট ও পা কালো। পায়ের নখ কাঁটার মতো ধারালো। শরীরের মাপ ১৩ সেন্টিমিটার। নলাকার লম্বাটে শরীর এদের। দুই পাখা মেললে ধনুকের মতো মনে হয়। উড়ার সময় সুন্দর ভাবে লেজ দোলায়। এরা দ্রুত উড়তে পারে ও হঠাৎ দিক বদল করতে পারে।

প্রজনন 
স্বামী-স্ত্রী দুজনে মিলে বাসা করে। ডিম হয় দু-তিনটি। ডিম টিকটিকির ডিমের সমান, তবে লম্বাটে। দুটি ডিমের ওজন দুই থেকে চার গ্রাম। রং সাদা। দুজনে মিলে পালা করে তা দেয়। ডিম ফোটে ১৬-১৯ দিনে। তালগাছ কম হলে অসুবিধা হয় এদের।

গ্যালারি

তথ্যসূত্র 

এশিয়ার পাখি
ভারতের পাখি
বাংলাদেশের পাখি
নেপালের পাখি
শ্রীলঙ্কার পাখি
ভুটানের পাখি
১৮২৯-এ বর্ণিত পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
জন অ্যাডওয়ার্ড গ্রে কর্তৃক নামকরণকৃত ট্যাক্সা
শেখ মনসুর

শেখ আল-মনসুর (১৭৩২ – ১৭৯৪) একজন চেচেন নেতা। ১৮শ শতাব্দীতে ককেসাস অঞ্চলে ক্যাথেরিন দ্য গ্রেট পরিচালিত সাম্রাজ্যবাদী আগ্রাসনের বিরুদ্ধে সংঘটিত সংগ্রামে তিনি নেতৃত্ব দেন। চেচেন জনগণের কাছে তিনি একজন জাতীয় বীর হিসেবে বিবেচিত হন।

জীবনী 
সানজা নদীর নিকটবর্তী আউল অঞ্চলে শেখ মনসুর জন্মগ্রহণ করেন। তাকে উশুরমা নাম দেয়া হয়। পরবর্তীতে তিনি শেখ মনসুর নামে পরিচিত হয়ে উঠেন। দাগেস্তানে নকশবন্দিয়া সুফি তরিকায় শিক্ষা লাভের পর তিনি চেচনিয়ায় ফিরে আসেন।

১৭৮৪ সালে শেখ মনসুর উত্তর ককেশাসে রুশ আগ্রাসনের ব্যাপারে ক্ষুব্ধ হয়ে উঠেন। তিনি রাশিয়ার বিরুদ্ধে জিহাদ ঘোষণা করেন। চেচেন জনগণকে তিনি বেশ কিছু পৌত্তলিক প্রথা বাদ দিতে এবং একই সাথে ধূমপান বন্ধ করা ও ইসলামি শরিয়া আইন অনুসরণ করে প্রথাগত আইন বাদ দিতে নির্দেশ দেন। তিনি ইসলামি ঐক্য ধরে রাখতে বলেন। তবে প্রাচীন প্রথা, রীতির অধীনে বাস করা লোকদের মধ্যে একাজ সহজ ছিল না। দাগেস্তানের মত চেচনিয়ায়, বিশেষত পার্বত্য অঞ্চলগুলোতে ইসলামি ঐতিহ্য শক্ত অবস্থানে ছিল না। এরপরও তার জিহাদের ডাক বিভিন্ন গোত্রের মধ্যে একতা বন্ধনের একটি প্রচেষ্টা ছিল।

১৭৮৫ সালে শেখ মনসুর ও তার যোদ্ধারা সানজার যুদ্ধে অগ্রসরমান একটি রুশ সেনাদলকে পরাজিত করেন। রুশ কমান্ডার কর্নেল পিয়েরিসহ ৬০০ এরও বেশি সৈন্য এই যুদ্ধ মারা যায়। এরপর শেখ মনসুর প্রতিরোধ যোদ্ধাদের নিয়ে দাগেস্তান থেকে কাবরাডা অগ্রসর হন। তার অধিকাংশ যোদ্ধারাই দাগেস্তানি এবং চেচেন বংশোদ্ভূত ছিল। ১৭৮৫ এর ডিসেম্বর পর্যন্ত তাদের সংখ্যা ১২০০০ এ পৌছায়। রুশ অঞ্চলে প্রবেশের চেষ্টা করার সময় তিনি পরাজয়ের সম্মুখীন হন ফলে তার কিযলায়ার দুর্গ দখলের চেষ্টা ব্যর্থ হয়।

এরপর রুশ জনগণ তাদের বসতিগুলোর প্রতিরোধ ক্ষমতা মজবুত করে তোলে। রুশ সম্রাজ্ঞী ক্যাথরিন দ্য গ্রেট তার সৈন্যবাহিনীকে জর্জিয়া থেকে তেরেক নদীর দিকে সরিয়া আনেন। ১৭৮৬ সালে রুশ সৈন্যরা নবনির্মিত ভ্লাদিকাভকাজ দুর্গ ত্যাগ করে চলে আসে। ১৮০৩ সাল পর্যন্ত এ দুর্গ তারা নিজেদের আয়ত্তে আনতে সক্ষম হয়নি। ১৭৮৭-১৭৯১ সময়কালে রুশ-তুর্কি যুদ্ধ চলাকালিন সময় শেখ মনসুর আদিগেয়া চলে যান। রুশদের বিরুদ্ধে লড়াইয়ে তিনি আদিগ ও নোগাই জনগণকে নেতৃত্ব দেন। কিন্তু তারা বেশ কয়েকবার পরাজিত হয়।

১৭৯১ সালের জুন শেখ মনসুর কৃষ্ণ সাগরের তীরবর্তী অঞ্চলে আনাপার তুর্কি দুর্গ থেকে গ্রেপ্তার হন। এরপর তাকে সাংক্‌ত পিতেরবুর্গ আনা হয়। তিনি যাবজ্জীবন কারাদন্ডে দণ্ডিত হন। ১৭৯৪ সালের এপ্রিলে তিনি শ্লিসেলবার্গ দুর্গে মৃত্যুবরণ করেন।

আরো দেখুন 
 ককেশীয় ইমামত
 ককেশীয় যুদ্ধ

তথ্যসূত্র 

১৭৪৩-এ জন্ম
১৭৯৪-এ মৃত্যু
ককেশাস
চেচেন মানুষ
চেচেন রাজনীতিবিদ
চেচেন যুদ্ধবাজ
মুসলিম জেনারেল
চেচেন যুদ্ধের মানুষ
সুফি ধর্মীয় নেতা
সুন্নি ইমাম
সুন্নি সুফি
১৭৩২-এ জন্ম